ट्राफिक कार्यालयले सवारी जाँचलाई भने कडाइ गरिएको जनाएको छ । ‘गाडीको ब्लु बुक र सवारी चालक अनुमति पत्र साथमा राखेको वा नराखेको हेर्दै आएका छौँ’, ट्राफिक इन्चार्ज कृष्णबहादुर विश्वकर्मा भन्छन्, ‘अन्तर प्रदेश जाँदा पास लिए÷नलिएको जाँच गर्न प्रदेश सरकारको आन्तरिक मामिला तथा कानुन मन्त्रालयबाट समेत परिपत्र भएको छ । दुरुपयोग रोक्न हामी सजग छौँ ।’ सदरमुकाम लिबाङमा मात्र ट्राफिक प्रहरी छ । पूर्व–पश्चिम भेगका सडकमा सवारी साधन निर्वाध हुँइकिरहेका हुन्छन् ।
